નવી દિલ્હી: આગામી દિવસોમાં તમારા હૃદયના ધબકારા એટીએમના પિન નંબર તરીકે કામ કરશે, જોકે આ ટેકનિક હજુ ભારતમાં આવતા થોડો સમય લાગશે. રિઝર્વ બેન્કે ૨જી જૂનના રોજ સંબંધિત સમિતિને સુરક્ષાનીતિ તૈયાર કરવા આદેશ કર્યો છે. નવી ટેકનિક લાવવામાં પ્રાઈવેટ બેન્કો પણ પાછળ નથી. એચડીએફસી અને આઈસીઆઈસીઆઈ જેવી પ્રાઈવેટ બેન્કો પણ પાસવર્ડ કે પિન નંબરની જગ્યાએ આ પ્રકારની ટેકનિકનો અમલ કરવા પણ સક્રિય વિચારણા કરી રહી છે. ડીસીબી બેન્કે પણ એટીએમમાં ફિંગર પ્રિન્ટ સ્કેનરની શરૂઆત કરી દીધી છે.